สวัสดีครับ ก่อนหน้าที่จะเป็นไข้โดนแตนต่อยบริเวณคอ หลังจากนั้นก็เป็นไข้ หนาวสั่น ไข้ขึ้นๆลงๆ ปวดเมื่อย แขนขา ไม่มีแรง เป็นเวลาสองสัปดาห์แล้ว และเริ่มมีอาการเท้าบวมตามมา สาเหตุเกิดจากแตนต่อยหรือเปล่าครับ
สวัสดีค่ะ อาการไข้ดังกล่าวมา อาจเกิดจาก-การอักเสบหรือติดเชื้อที่ผิวหนัง ซึ่งอาจเกิดจากปฏิกิริยาต่อการถูกสัตว์หรือแมลงมีพิษกัดต่อย-ไข้สูงไม่เกิน 7 วันอาจเกิดจากไข้เลือดออก ไข้สูงลอย ปวดท้องบริเวณขวาบน กินได้น้อย มีจุดแดงตามตัว เกล็ดเลือดต่ำ-ไข้จากการติดเชื้อไวรัสที่ไม่จำเพาะเจาะจง-คออักเสบ ถ้ามีเจ็บคอ ไอ ร่วมด้วย-ปอดอักเสบ ถ้ามีอาการไอมาก หอบเหนื่อย-ไข้จากระบบทางเดินอาหาร อาจมีคลื่นไส้ ปวดท้อง ถ่ายเหลว-ไข้จากระบบทางเดินปัสสาวะ ถ้ามีปัสสาวะแสบขัดหรือเป็นเลือดหากสัมพันธ์กับการถูกแมลงกัด อาจเป็นปฏิกิริยาของร่างกายต่อพิษของแมลง แต่ไม่ควรอยู่เกิน 1 สัปดาห์ ยิ่งถ้าบริเวณที่โดนกัดยุบบวมไปหมดแล้วดังนั้นแนะนำพบแพทย์เพื่อตรวจร่างกายและตรวจเลือดเพิ่มเติมเพื่อหาสาเหตุของไข้ในระหว่างนี้ ดื่มน้ำมากๆ รับประทานอาหารอ่อนๆสุกสะอาด รับประทานยาลดไข้และเช็ดตัวลดไข้ทุก 4-6 ชั่วโมง นอนพักผ่อน